*Lēmuma projekts*

**Par līdzekļu izdalīšanu no atsavināšanas procesā**

**iegūtajiem līdzekļiem pazemes gāzes tvertņu izpirkšanai**

 Izskatot Alūksnes novada pagasta apvienības pārvaldes 15.08.2024. iesniegumu Nr. ANPAP/1.5/24/205, kas reģistrēts Alūksnes novada pašvaldībā 15.08.2024. ar Nr. ANP/1-42/24/2710,

pamatojoties uz Pašvaldību likuma 10. panta pirmās daļas ievaddaļu, 73. panta 4. punktu, likuma “Par pašvaldību budžetiem” 30. pantu, Alūksnes novada pašvaldības domes 29.02.2024. noteikumu Nr. 1/2024 “Par pašvaldības mantas atsavināšanas izdevumiem un rīcību ar iegūtajiem līdzekļiem” 6. punktu,

1. Izdalīt no atsavināšanas procesā iegūtajiem līdzekļiem finansējumu 2324 EUR (divi tūkstoši trīs simti divdesmit četru *euro*) apmērā divu pazemes gāzes tvertņu izpirkšanai no SIA “Latvijas propāna gāze”.
2. Finansējumu attiecināt uz 06119 uzskaites dimensijas kodu – Alūksnes novada pagastu apvienības pārvalde – teritorijas apsaimniekošana.
3. Alūksnes novada pašvaldības Centrālās administrācijas Finanšu nodaļai nodrošināt iepriekš minēto līdzekļu iekļaušanu Alūksnes novada pašvaldības budžeta 2024. gadam.
4. Lēmums stājas spēkā ar tā pieņemšanu.